*Prijedlog*

Na temelju članka 51. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19 i 57/22), Pravilnika o sadržaju obračuna plaće, naknade plaće, otpremnine i naknade za neiskorišteni godišnji odmor („Narodne novine“ 68/2023) te članaka 64., 65. i 66. Pravilnika o radu Dječjeg vrtića Drniš (KLASA: 601-02/16-08/3, URBROJ: 2182/06-4-3-2-16-1), Upravno vijeće Dječjeg vrtića Drniš na svojoj 45. sjednici održanoj dana 21. kolovoza 2023. godine na prijedlog ravnateljice Vrtića i uz prethodnu suglasnost Osnivača (KLASA: 012-04/23-40/\_\_\_, URBROJ: 2182-06-23-\_\_\_), od \_\_\_\_\_ kolovoza 2023. godine, donijelo je

**Pravilnik**

**o plaćama, naknadama plaće i drugim materijalnim pravima radnika**

**zaposlenih u Dječjem vrtiću Drniš**

**Članak 1.**

Ovim Pravilnikom o plaćama, naknadama plaće i drugim materijalnim pravima radnika zaposlenih u Dječjem vrtiću Drniš (u daljem tekstu: Pravilnik) uređuju se prava radnika na plaću, uvećanje plaće, naknade plaće i druga materijalna prava.

Riječi i pojmovi koji se koriste u ovom Pravilniku, a koji imaju rodno značenje, bez obzira jesu li korišteni u muškom ili ženskom rodu odnose se jednako na muški i ženski rod.

**Članak 2.**

Plaću radnika čini osnovna plaća i dodaci na plaću.

Osnovnu plaću čini umnožak koeficijenata složenosti poslova radnog mjesta na koje je radnik raspoređen i osnovice za izračun plaće, uvećane za 0,5% za svaku navršenu godinu radnog staža te stalni dodatak i stimulacija sukladno financijskim mogućnostima i od strane osnivača usvojenom financijskom planu, a prema odluci ravnateljice.

Koeficijent složenosti poslova pripravniku umanjuje se za 15%.

Visinu osnovice za izračun plaće utvrđuje odlukom Upravno vijeće Dječjeg vrtića Drniš, koja ne može biti veća od osnovice za obračun plaća državnih službenika i namještenika, te zaposlenika u javnim službama, na prijedlog ravnatelja, a uz prethodnu suglasnost gradonačelnika.

Plaća zaposlenika treba biti usklađena sa izračunom plaće u djelatnosti osnovnog školstva sukladno odredbama članka 51. Zakon o predškolskom odgoju i obrazovanju („Narodne novine“, broj 10/97, 107/07, 94/13, 98/19 i 57/22).

Na temelju članka 6. stavka 2. i članka 7. stavka 1. Zakona o plaćama u javnim službama („Narodne novine“, broj 27/2001), Vlada Republike Hrvatske je na sjednici održanoj 28. veljače 2013. godine donijela Uredbu o nazivima radnih mjesta i koeficijentima složenosti poslova u javnim služba („Narodne novine“, broj 25/13, 72/13,151/13, 09/14, 40/14, 51/14, 77/14, 83/14 Ispravak, 87/14, 120/14, 147/14, 151/14, 11/15, 32/15, 38/15, 60/15, 83/15, 112/15, 122/15, 10/17, 39/17, 40/17 - Ispravak, 74/17, 122/17, 9/18, 57/18 i 59/19), u kojoj se posebni nazivi radnih mjesta i koeficijenti složenosti poslova primjenjuju kod izračuna plaće.

**Članak 3.**

Koeficijenti za obračun plaće:

|  |  |
| --- | --- |
| **Radno mjesto** | **Osnovni koeficijent** |
| **Ravnatelj:**  - završen sveučilišni diplomski studij ili  specijalistički studij odgovarajuće vrste  odnosno studij odgovarajuće vrste kojim je  stečena visoka stručna sprema u skladu s  ranijim propisima | 2,037 |
| **Pedagog:**  - profesor pedagogije ili diplomirani  pedagog, završen diplomski sveučilišni  studij ili diplomski specijalistički studij  odgovarajuće vrste kojim je  stečena visoka stručna sprema u skladu s  ranijim propisima | 1,406 |
| **Psiholog:**  - profesor psihologije ili diplomirani  psiholog, odnosno magistar psihologije, završen diplomski sveučilišni  studij ili diplomski specijalistički studij  odgovarajuće vrste kojim je  stečena visoka stručna sprema u skladu s  ranijim propisima | 1,406 |
| **Defektolog:**  - Edukacijski rehabilitator (profesor defektolog) ili završen diplomski sveučilišni  studij ili diplomski specijalistički studij edukacijske rehabilitacije, odnosno studij  odgovarajuće vrste kojim je stečena visoka stručna sprema u skladu s ranijim propisima, magistar defektolog | 1,406 |
| **Odgojitelj:**  - završen sveučilišni diplomski studij ili  specijalistički studij odgovarajuće vrste  odnosno studij odgovarajuće vrste kojim je  stečena visoka stručna sprema u skladu s  ranijim propisima sa položenim stručnim ispitom  - završen sveučilišni diplomski studij ili  specijalistički studij odgovarajuće vrste  odnosno studij odgovarajuće vrste kojim je  stečena visoka stručna sprema u skladu s  ranijim propisima bez položenog stručnog ispita  -završen preddiplomski sveučilišni studij  ili stručni studij odgovarajuće vrste,  odnosno studij odgovarajuće vrste kojim  je stečena viša stručna sprema u skladu s  ranijim propisima sa položenim stručnim ispitom  -završen preddiplomski sveučilišni studij  ili stručni studij odgovarajuće vrste,  odnosno studij odgovarajuće vrste kojim  je stečena viša stručna sprema u skladu s  ranijim propisima bez položenog stručnog ispita | 1,406  1,193  1,310  1,044 |
| **Medicinska sestra :**  - završen sveučilišni diplomski studij ili specijalistički studij sestrinstva, odnosno studij odgovarajuće vrste kojim je stečena visoka stručna sprema  -završen preddiplomski sveučilišni studij ili stručni studij sestrinstva, odnosno studij kojim je stečena viša stručna sprema u djelatnosti sestrinstva | 1,406  1,310 |
| **Tajnik :**  -završen sveučilišni diplomski studij ili specijalistički studij odgovarajuće vrste, odnosno studij odgovarajuće vrste kojim je stečena visoka stručna sprema u skladu s ranijim propisima  -završen preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima | 1,325  1,186 |
| **Voditelj računovodstva :**  -završen sveučilišni diplomski studij ili specijalistički studij odgovarajuće vrste, odnosno studij odgovarajuće vrste kojim je stečena visoka stručna sprema u skladu s ranijim propisima | 1,325 |
| **Administrativno-računovodstveni radnik :**  - završen preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima  -SSS ekonomskog smjera | 1,186  0,941 |
| **Stručni komunikacijski posrednik** | 1,044 |
| **Kuhar/ica (KV/SSS)** | 0,815 |
| **Pomoćna kuhar/ica – servirka (NSS)** | 0,631 |
| **Domar (ekonom, vozač, ložač) (SSS)** | 0,815 |
| **Pralja – švelja (NSS)** | 0,631 |
| **Spremačica (NSS)** | 0,631 |

**Članak 4.**

Vrtić će radniku isplatiti plaću nakon obavljenog rada jedanput mjesečno, unatrag.

Plaća i naknada plaće se za prethodni mjesec isplaćuje najkasnije do desetog dana

u idućem mjesecu.

Plaća i naknada plaće u smislu ovoga Pravilnika su plaća i naknada plaće u bruto

iznosu.

Ako je plaća zaposlenika (koju čini umnožak koeficijenata iz Uredbe o nazivima radnih

mjesta i koeficijentima služenosti poslova u javnim služba i osnovice za izračun plaće koja ne može biti veća od osnovice za obračun plaća državnih službenika i namještenika, te zaposlenika u javnim službama), manja od zakonom propisane minimalne plaće tada se za obračun plaće primjenjuje važeća minimalna plaća.

**Članak 5.**

Radnik ima pravo na naknadu plaće kao da je radio kada ne radi zbog:

- godišnjeg odmora

- plaćenog dopusta

- državnih blagdana i neradnih dana utvrđenih zakonom

- za vrijeme privremene spriječenosti za rad zbog povrede na radu ili profesionalne

bolesti

- za vrijeme prekida rada do kojega je došlo bez njegove krivnje

- za vrijeme prekida rada do kojega je došlo zbog uznemiravanja ili spolnog

uznemiravanja.

**Članak 6.**

(1) U slučaju odsutnosti radnika s posla zbog bolovanja u neprekidnom trajanju do 42 dana radniku pripada naknada plaće u iznosu od 85% njegove prosječne mjesečne plaće ostvarene u tri mjeseca neposredno prije mjeseca u kojemu je započeto bolovanje.

(2) Naknada plaće u visini 100% iznosa prosječne mjesečne plaće ostvarene u tri mjeseca neposredno prije mjeseca u kojemu je započeto bolovanje, pripada radniku kada je na bolovanju zbog profesionalne bolesti ili ozljede na radu i to za svo vrijeme trajanja bolovanja zbog profesionalne bolesti ili ozljede na radu.

(3) Ako je u tri mjeseca koja prethode mjesecu u kojemu je započeto bolovanje radnik za dio razdoblja ili za cijelo razdoblje ostvario pravo na naknadu plaće, tada mu se za to vrijeme obračunava naknada plaće u visini kao da je radio u redovnom radnom vremenu i kao takva uračunava u prosjek iz stavka 1. i stavka 3. ovoga članka.

**Članak 7.**

Nadoknada plaće iz članka 6. ovoga Pravilnika isplaćuje se radniku u vrijeme isplate plaća drugim radnicima.

**Članak 8.**

Vrtić će isplatiti radniku dodatke na plaću, povećanu plaću za :

- prekovremeni rad 50 %

- rad subotom 25 %

- rad nedjeljom 50 %

- za rad noću 40 %

Pod noćnim radom podrazumijeva se vrijeme od 22,00 sata do 6,00 sati narednog dana.

Uplatom novčanih sredstava korisnika predškolske usluge, sufinancira se ekonomska cijena smještaja djece u Vrtiću sukladno Državnim pedagoškim standardima predškolskog odgoja i naobrazbe („Narodne novine“, broj 63/2008 i 90/2010) i to:

* troškovi predškolskog programa
* troškovi za poboljšane uvjete rada
* prehrana djece
* naknada plaće i edukacija odgojitelja voditelja programa

a prema formuli za izračun ekonomske cijene:

PMC = FP : PBD : 12

gdje je:

PMC = parametri za izračun pune mjesečne (ekonomske) cijene programa

FB = ukupni godišnji troškovi iskazani u financijskom planu vrtića

PBD = prosječan godišnji broj korisnika (djece) usluga vrtića

12 = broj mjeseci

**Članak 9.**

Radnik ima pravo odlukom ravnateljice, a sukladno financijskim mogućnostima vrtića i od strane osnivača usvojenog financijskog plana na:

- novčanu nadoknadu za otpremninu kod odlaska u mirovinu

- dar djetetu do 15 godina starosti

- regres za godišnji odmor

- jubilarne nagrade

- pomoć u slučaju smrti člana obitelji

- božićnicu (u visini zakonom utvrđenog neoporezivog iznosa naknada, potpora

nagrada, dnevnica i otpremnina)

- liječnički sistematski pregled svake dvije kalendarske godine.

Vrtić će sukladno financijskim mogućnostima i od strane osnivača usvojenom financijskom planu, odlukom ravnateljice isplatiti zakonom predviđenu naknadu za:

- troškove prijevoza na posao i s posla

- terenski dodatak

- korištenje osobnog automobila u službene svrhe

- potporu zbog invalidnosti

- odvojeni život od obitelji (u visini zakonom utvrđenog neoporezivog iznosa naknada potpora, nagrada, dnevnica i otpremnina i sl.).

Novčane naknade mogu se isplatiti do visine neoporezivog dijela dohotka, odnosno do visine naknade koju će osnivač isplatiti svojim radnicima.

Radnik ima pravo na dnevnice kada je na službenom putu proveo od 12,00 do 24,00 sata, te na pola dnevnice kada je na službenom putu proveo od 8,00 do 12,00 sati. Radniku se isplaćuje jubilarna nagrada za radni staž u djelatnosti predškolskog odgoja i obrazovanja za:

- 5 godina radnog staža

- 10 godina radnog staža

- 15 godina radnog staža

- 20 godina radnog staža

- 25 godina radnog staža

- 30 godina radnog staža

- 35 godina radnog staža

- 40 godina radnog staža i svakih narednih 5 godina radnog staža.

**Članak 10.**

Računovodstvo Vrtića dužno je radniku prigodom isplata prava uređenih ovim Pravilnikom uručiti mjesečni obračun (platnu listu) iz kojega je vidljivo kako su utvrđeni iznosi plaće, nadoknade plaće i drugih nadoknada.

**Članak 11.**

Ako Vrtić na dan dospjelosti ne isplati plaću, naknadu plaće ili otpremninu ili ih ne isplati u cijelosti, dužan je do kraja mjeseca u kojem je dospjela isplata plaće, naknada plaće ili otpremnine radniku dostaviti obračun iznosa koje je bio dužan isplatiti.

**Članak 12.**

Ovaj Pravilnik stupa na snagu osmog dana od dana objave na oglasnoj ploči Dječjeg vrtića Drniš, a primijeniti će se na plaći za mjesec kolovoz 2023. godine, a koja će se isplatiti u mjesecu rujnu 2023. godine.

Predsjednik Upravnog vijeća:

Jere Barišić

Na ovaj Pravilnik osnivač je dao suglasnost (KLASA:\_\_\_\_\_\_\_\_\_\_\_\_\_\_\_\_\_, URBROJ:\_\_\_\_\_\_\_\_\_\_\_\_\_\_\_\_\_) dana \_\_\_\_\_\_\_\_\_ 2023. godine.

Pravilnik je objavljen na oglasnoj ploči Vrtića dana \_\_\_\_\_\_. 2023. godine te na službenoj stranici vrtića (www.djecji.vrtic.drnis.hr) i stupa na snagu dana \_\_\_\_\_\_ 2023. godine.

Ravnateljica:

Niveska Vlaić, dipl.def.

KLASA: \_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_