Na temelju članka 35. Zakona o lokalnoj i područnoj (regionalnoj) samoupravi („Narodne novine, broj 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20), članka 66. stavka 1. Zakona o gospodarenju otpadom („Narodne novine“, broj 84/21) i članka 51. Statuta Grada Drniša („Službeni glasnik Grada Drniša“, broj: 2/21 i 2/22), Gradsko vijeće Grada Drniša na svojoj \_\_\_\_\_ sjednici održanoj dana \_\_\_\_ 2023. godine, d o n o s i

**I. IZMJENU I DOPUNU ODLUKE**

**o načinu pružanja javne usluge prikupljanja miješanog komunalnog otpada, biorazgradivog komunalnog otpada te odvojenog prikupljanja određenih kategorija otpada na području Grada Drniša**

Članak 1.

U Odluci o načinu pružanja javne usluge prikupljanja miješanog komunalnog otpada, biorazgradivog komunalnog otpada te odvojenog prikupljanja određenih kategorija otpada na području Grada Drniša („Službeni glasnik Grada Drniša“, broj 4/22), članak 62. mijenja se i glasi:

*(1)**Kako bi potaknuli korisnike javne usluge na odvajanje reciklabilnog otpada, glomaznog otpada te opasanog komunalnog otpada od miješanog komunalnog otpada, a što rezultira stvaranjem manjih količina miješanog komunalnog otpada njima se određuje slijedeće umanjenje cijene minimalne javne usluge :*

* 1. *Korisnik „kućanstvo“ s jednim članom kućanstva ili se nekretnina koristi samo povremeno, iznos cijene obvezne minimalne javne usluge umanjuje se za 20% mjesečno. Svi korisnici kategorije „kućanstvo“ s jednim članom kućanstva kako bi ostvarili pravo na umanjenje cijene obvezne minimalne javne usluge moraju odvajati reciklabilni otpad, glomazni otpad te opasni komunalni otpad od miješanog komunalnog otpada.*
  2. *Korisniku „kućanstvo“ sa statusom umirovljenika , iznos cijene obvezne minimalne javne usluge umanjuje se za 35% mjesečno. Svi korisnici kategorije „kućanstvo“ sa statusom umirovljenika kako bi ostvarili pravo na umanjenje cijene obvezne minimalne javne usluge moraju odvajati reciklabilni otpad, glomazni otpad te opasni komunalni otpad od miješanog komunalnog otpada.*
  3. *Korisnik koji „nije kućanstvo“ te koji ima do 2 (uključujući i drugog) zaposlenika te udruge, sportski klubovi, crkve, koji koriste spremnik od 120 L, za njih se cijena obvezne minimalne javne usluge umanjuje za 50%****.***
  4. *Korisnik koji „nije kućanstvo“ te koji ima od 3 do 5 (uključujući i petog) zaposlenih te koji koriste spremnik od 120 L, za njih se cijena obvezne minimalne javne usluge umanjuje za 40%****.***

*Korisnici koji „nisu kućanstvo“ kako bi ostvarili pravo na umanjenje cijene moraju odvajati reciklabilni otpad, glomazni otpad , proizvodni te opasni komunalni otpad od miješanog komunalnog otpada .*

*Davatelj usluge može odrediti dodatne kriterije i dokaze za korisnike usluge „kućanstvo“ i one koji „nisu kućanstvo“ kako bi ostvarili pravo na umanjenje COMJU.*

Članak 2.

(1) Ova Odluka stupa na snagu osmog dana od dana objave u „Službenom glasniku Grada Drniša“ a primjenjuje se od 01. listopada 2023. godine.

(2) Ova Odluka dostavit će se Ministarstvu gospodarstva i održivog razvoja u roku od 15 dana od dana donošenja.

KLASA: 363-03/22-30/3

URBROJ: 2182-06-23- 02

Drniš, \_\_\_\_\_ 2023. godine

GRADSKO VIJEĆE

GRADA DRNIŠA

PREDSJEDNIK:

Tomislav Dželalija, dipl.ing.

**O B R A Z L O Ž E N J E**

Gradsko vijeće Grada Drniša je donijelo Odluku o načinu pružanja javne usluge prikupljanja miješanogkomunalnog otpada, biorazgradivog komunalnog otpada te odvojenog prikupljanja određenih kategorija otpada na području Grada Drniša („Službeni glasnik Grada Drniša“, broj 4/22) s kojom je između ostalog definirana osnovna minimalna cijena javne usluge (COMJU) za sve kategorije korisnika i to od 01.01.2023 godine.

Kako je cjenik u svim svojim segmentima prošao zakonski predviđena javna savjetovanja te informiranja korisnika, uočena je potreba da se u dijelu kategorije “ne kućanstvo” kojoj je Odlukom definirana COMJU u iznosu od 40,08 EUR bez PDV-a, izmjeni kako bi pojedine skupine korisnika “ne kućanstvo” dobile mogućnost ostvarenja pogodnosti odnosno popusta na COMJU , a sve u cilju boljeg odnosa prema razvrstavanju te odvajanju pojedinih kategorija otpada te sprječavanju nastanka miješanog komunalnog otpada.

Iz navedenih razloga ide se s prijedlogom Odluke o I izmjeni i dopuni Odluke o načinu pružanja javne usluge prikupljanja miješanogkomunalnog otpada, biorazgradivog komunalnog otpada te odvojenog prikupljanja određenih kategorija otpada na području Grada Drniša i to članka 62. na način da se raščlani skupina korisnika koji „nisu kućanstvo“ označena pod „c“ na način da se odredi skupina korisnika koja nije kućanstvo a koja ima do 2 ( uključujući i drugog zaposlenika ) te udruge , sportski klubovi , crkve koji koriste spremnik od 120 L da se za njih OMJCU umanji za 50% i također odredi skupina korisnika koji nisu kućanstvo te koji imaju od 3 do 5 zaposlenih te koji koriste spremnik od 120 L da se za njih OMJCU umanji za 40% .

Upravni odjel za prostorno planiranje, graditeljstvo,

komunalno gospodarstvo i zaštitu okoliša

PROČELNIK :

Šime Cigić, dipl. ing.